צ'יינלינק

צ'יינלינק (באנגלית: Chainlink; בתרגום מילולי: שרשרת חוליות; קוד: LINK) היא רשת אורקל מבוזרת מבוססת קוד פתוח הבנויה על פלטפורמת אתריום. היא נוסדה על ידי סרגיי נזרוב וסטיב אליס ב-2017<ref>"[https://research.chain.link/whitepaper-v2.pdf Chainlink 2.0. The Next Steps in the Evolution of Decentralized Oracle Networks 9 Economics and Cryptoeconomics Staking]", Alexandru Topliceanu, Alex Coventry, Andrew Miller, Ari Juels, Benedict Chan, Brendan Magauran, Christian Cachin, Daniel Moroz, Fan Zhang, Farina Koushanfar, Florian Tramer, Lorenz Breidenbach, Sergey Nazarov, Steve Elis, April 15, 2021, P 2</ref> ונועדה לשמש כגורם המגשר על הפער שבין עולם הבלוקצ'יין לעולם החיצון, ולספק מידע מקוון לחוזים חכמים.

הרשת ממונעת על ידי המטבע המבוזר לינק (LINK) שהוא אמצעי התשלום המקובל באקו-סיסטם שלה, ומשמש כתגמול למשתמשים המפעילים צמתים ומתפקדים כתחנות אורקל המייבאות מידע ממקורות חיצוניים. צורה זו של הדדיות בין המערכת למשתמשיה מביאה לידי השגת קונצנזוס דרך שיטת מערכת הוכחת סיכון.

נכון ל-2021 עובדת הפלטפורמה בשותפות עם יותר מ-275 חברות ורשתות, ביניהן גוגל ודויטשה טלקום, ומטבעה נמכר במרבית זירות המסחר ונחשב לאחד הנכסים המבוקשים ביותר בשוק<ref>"[https://www.zdnet.com/article/chainlink-vrf-makes-blockchain-games-more-trustworthy-by-using-verifiable-on-chain-source-of-randomness/ Chainlink VRF makes blockchain games more trustworthy by using verifiable on-chain source of randomness]", ZD Net, Eileen Brown, November 10, 2020</ref>.

== אופן פעולה ==
חוזים חכמים הבנויים על גבי הבלוקצ'יין של אתריום מתוכננים להוציא לפועל את תפקידם בהינתן קיום התנאים הנכונים. לעיתים משתנים מסוימים המרכיבים תנאים אלו מתרחשים בעולם החיצון כך שאין לחוזה כל דרך לדעת עליהם.

לדוגמה, חוזה ביטוח נסיעות לחו"ל נדרש לדעת את שעות ההמראה והנחיתה של המטוס, מדינות המוצא והיעד, סוג המטען שנלקח ומשקלו, ונתונים נוספים העשויים להימצא בבסיס הנתונים של חברת התעופה. המחשה נוספת היא חוזה קנייה באינטרנט, אשר זקוק למידע אודות מיקום הפריט בכל שלב בהובלתו, תהליך העברתו במכס, עיכובים בזמני המשלוח, וכיוצא בזאת.

הפתרון לפער שנוצר מובנה בדמות האורקל, ספק מידע המקבל מידע ממקורות חיצוניים ומעבירם לבלוקצ'יין. רשת צ'יינלינק בנויה כחוזה חכם בפני עצמה (Chainlink-SC) המגיב לבקשות מידע או "חקירות" מטעם החוזה החכם של המשתמש או הלקוח (User-SC). החוזה של צ'יינלינק מורכב משלושה תת-חוזים נוספים: מוניטין, התאמה ושילוב.

חוזה המוניטין עוקב אחר ביצועיהם של ספקי המידע, הנקראים כאמור אורקל, ומוודא את אמינותם באמצעות הערכה סטטיסטית. חוזה ההתאמה מקבל את פניותיהם של הספקים שאושרו ומסדר אותם לפי דרישתו המקורית של הלקוח בטרם יעביר אותם הלאה. חוזה השילוב מעבד את כלל פניות המידע שהתקבלו ומגבש אותן לכדי המסר הסופי שיועבר לחוזה המשתמש.

לקוח הרוכש את שירותי האורקל מוסר לידיו את הדרישות המצופות ממנו, כגון רמת האמינות של המידע הנאסף ומספר הספקים הנחוצים למסירתו. תיאום ציפיות זה יוצר הסכם איכות שירות, מושג בר הבנה ברמת הבלוקצ'יין המאפשר הוצאה לפועל של רצון הלקוח.

כמו כן משתמשת הפלטפורמה בממשקי תכנות יישומים המקלים על ספקיה לגשת למקורות מידע חיצוניים. מנגנון הקרוי "הליבה" מתקשר עם הבלוקצ'יין בכדי לאסוף בקשות עבודה או משימות ולתעדפן, כשלאחר מכן הן נמסרות לידי המתאמים המפעילים את ממשק התכנות המסייע בהתגברות על קשיי אינטגרציה המופיעים לעיתים בגין שוני בשפות תכנות או כשלים תקשורתיים.

האמינות של המידע הנמסר נגזרת במידה מסוימת מעצם היותה של הרשת מבוזרת. משתמשים המחזיקים במטבע לינק רשאים להפקיד אותו בסיכון ולצבור ריבית, וכן להפוך בכך למפעילי צמתים, כלומר בעלי תפקידים בפלטפורמה המייבאים מלל מספקי מידע חיצוניים אל תוך הבלוקצ'יין, ומגבשים אותו לכדי פורמט בר הבנה. בצורה זו זרם המידע המגיע עובר בין ידיים רבות ואינו נמצא בשליטת גוף מרכזי<ref>"[https://research.chain.link/whitepaper-v1.pdf Chainlink A Decentralized Oracle Network]", Ari Juels, Steve Ellis, Sergey Nazarov, September 4, 2017</ref>.

== היסטוריה ==
סרגיי נזרוב וסטיב אליס, מייסדי הפרויקט, תיארו אותו לראשונה ב-2017 יחד עם ארי ג'ואלס, פרופסור מאוניברסיטת קורנל<ref>"[https://www.zdnet.com/article/chainlink-launches-mainnet-to-get-data-in-and-out-of-ethereum-smart-contracts/ Chainlink launches Mainnet to get data in and out of Ethereum smart contracts]", ZD Net, George Anadiotis, May 30, 2019</ref>, כשפרסמו את הספר הלבן, מסמך המתאר את הפרוטוקול של צ'יינלייק ואופן עבודתו. לפיהם נועדה הפלטפורמה להיות מעין גשר המקשר בין הבלוקצ'יין לעולם החיצון<ref>"Tech, accelerated; 2020 was a hothouse for technology, speeding up the already rapid pace of development and adoption", Accounting Today, Raniac Arrowsmith, P 30.</ref>. הרשת עלתה לאוויר לראשונה ב-2019.

ב-2018 שילבה צ'יינלינק את מערכת הכרוז העירוני פרי עבודתו של ג'ואלס, אורקל בלוקצ'יין המחבר בין רשת אתריום למקורות מידע הבנויים על האינטרנט ומשתמשים בפרוטוקול HTTPS<ref>"[https://www.technologyreview.com/2018/11/19/139032/blockchain-smart-contracts-can-finally-have-a-real-world-impact/ Blockchain smart contracts are finally good for something in the real world]", Technology Review, Mike Orcutt, Novemver 19, 2018</ref>. כעבור שנתיים צירפה גם את מערכת DECO, פרוטוקול העובד בשיטת הוכחה באפס ידיעה המאפשר למשתמשים לאשר אמיתות של מידע בפני אורקל מבלי לחשוף מידע רגיש<ref>"[https://www.enterprisetimes.co.uk/2020/09/04/chainlink-acquires-deco-from-cornell/ Chainlink acquires DECO from Cornell]", Enterprise Times, Charles Brett, September 4, 2020</ref>.

סוכנות הידיעות אסושייטד פרס הודיעה בנובמבר 2020 כי תוצאות הבחירות לנשיאות ארצות הברית יפורסמו לראשונה על גבי הבלוקצ'יין של אתריום דרך שימוש בממשק תכנות יישומים המופעל על ידי פלטפורמת צ'יינלינק<ref>"[https://www.forbes.com/sites/michaeldelcastillo/2020/11/03/how-to-track-official-election-results-on-ethereum-and-eos/?sh=337f77923269 How To Track Official Election Results On Ethereum And EOS]", Forbes, Michael Del Castillo, November 3, 2020</ref><ref>"[https://developer.ap.org/ap-elections-api/#election-race-calls-on-blockchain Integrate your election systems with AP Elections API]", Associated Press</ref>.

מייסדי צ'יינלינק פרסמו ספר לבן שני באפריל 2021 הנקרא "הצעדים הבאים בהתפתחות רשתות אורקל מבוזרות", ובו תיארו את חזונם להרחיב את יכולותיה ותפקידיה של הפלטפורמה<ref>"[https://www.zdnet.com/article/chainlink-2-0-brings-off-chain-compute-to-blockchain-oracles-promotes-adoption-of-hybrid-smart-contracts/ Chainlink 2.0 brings off-chain compute to blockchain oracles, promotes adoption of hybrid smart contracts]", ZD Net, George Anadiotis, April 15, 2021</ref>.

במהלך כנס דו יומי בשם "פסגת קרדאנו" במהלך ספטמבר 2021, הודיעה קרדאנו על הקמת שותפות חדשה עם צ'יינלינק במטרה להאיץ את פיתוח האקו-סיסטם והיישומים המבוזרים שלה<ref>"[https://finance.yahoo.com/news/cardano-ada-partners-chainlink-oracle-152635008.html Cardano (ADA) Partners With Chainlink (LINK) for Oracle Services]", Yahoo Finance, Jakub Dziadkowiec, September 27, 2021</ref><ref>"[https://thepaypers.com/cryptocurrencies/cardano-partners-with-chainlink--1251809 Cardano partners with Chainlink]", The Paypers, September 29, 2021</ref><ref>"[https://medium.com/coinmarkets/cardano-chainlink-partnership-cardano-ada-partners-with-chainlink-link-f315b8445c8f CARDANO & ChainLink Partnership! CARDANO (ADA) Partners With Chainlink (LINK)!]", Medium, Tom Holland, October 5, 2021</ref>.

חברת קוקוין הודיעה בדצמבר 2021 כי תאמץ את הזנות המחיר של צ'יינלינק עבור זירת המסחר שלה לשם דיוק מחירי האינדקס בשווקים מסוג מעבר לדלפק הסוחרים במטבעות מבוזרים, זאת לאחר שבחודש אוגוסט אשתקד השיקה מסחר במטבעה הרשמי של הרשת, לינק<ref>"[https://finance.yahoo.com/news/kucoin-partnered-chainlink-bring-chainlink-134100987.html KuCoin Partnered With Chainlink To Bring Chainlink Price Feeds to Its OTC Market]", Yahoo Finance, December 14, 2021</ref><ref>"[https://www.businesswire.com/news/home/20211214005069/en/KuCoin-Partnered-With-Chainlink-To-Bring-Chainlink-Price-Feeds-to-Its-OTC-Market/?feedref=JjAwJuNHiystnCoBq_hl-aFMrtlk0LsiCmNDBdfMfLOqcp-o_pnudlUwsb5apQ1S4gUE65BTfjH3-pSuqdv0gW3cb3F4oTIgUqCPafFkgu5VHViMfoawuMVqJUdxAW_w KuCoin Partnered With Chainlink To Bring Chainlink Price Feeds to Its OTC Market]", Business Wire, December 14, 2021</ref>.

== קישורים חיצוניים ==
* 

*[https://explorer.chain.link/ אקספלורר]
* [https://research.chain.link/whitepaper-v1.pdf הספר הלבן שלב א': צ'יינלינק - רשת אורקל מבוזרת]
* [https://research.chain.link/whitepaper-v2.pdf הספר הלבן שלב ב': הצעדים הבאים בהתפתחות רשתות אורקל מבוזרות]

== הערות שוליים ==

קטגוריה:מטבעות מבוזרים